Diari Oficial de la Generalitat Valenciana


Sumari del DOGV 5410, del 19-12-2006 (2006/14051)

DECRET 186/2006, de 15 de desembre, del Consell, pel qual es crea un Institut d'Educació Secundària a Alcásser, per transformació de la Secció d'Educació Secundària existent.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14947


Data del document
:   15-12-2006

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Alcàsser
    * centre d'ensenyament
    * ensenyament públic
    * ensenyament secundari

DECRET 186/2006, de 15 de desembre, del Consell, pel qual es crea un Institut d'Educació Secundària a Alcásser, per transformació de la Secció d'Educació Secundària existent. [2006/14220]  
La Conselleria de Cultura, Educació i Esport, per Orde d'1 de setembre de 2004, va crear una secció a Alcàsser, dependent de l'Institut d'Educació Secundària de Picassent. Este centre albergarà 12 unitats d'Educació Secundària Obligatòria el pròxim curs escolar, amb la qual cosa supera la capacitat màxima prevista per a estos centres en l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària de la Comunitat Valenciana.  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell, a proposta del conseller de Cultura, Educació i Esport i amb la deliberació prèvia del Consell, en la reunió del dia 15 de desembre de 2006,  
Decrete  
Article únic  
Es crea, per transformació de la Secció d'Educació Secundària d'Alcàsser, dependent de l'Institut d'Educació Secundària de Picassent, codi 80234683, el següent centre docent:  
Província: València.  
Localitat: Alcàsser.  
Denominació: Institut d'Educació Secundària.  
Titular: Generalitat.  
Codi: 61988150.  
Domicili: av. de les Corts valencianes, s/n.  
Composició: 12 unitats d'Educació Secundària Obligatòria.  
Capacitat: 360 places escolars d'Educació Secundària Obligatòria.  
Disposicions addicionals  
Primera  
El que establix este decret s'inscriurà en el Registre de Centres Docents de la Comunitat Valenciana.  
Segona  
El personal docent i no docent, amb destinació definitiva al centre actualment existent, s'integrarà en el nou Institut d'Educació Secundària.  
Tercera  
El material inventariable i fungible de la secció s'integrarà en l'inventari del nou institut.  
Disposicions finals  
Primera  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenvolupament del que establix este decret, així com per a modificar, si és el cas, el domicili, la denominació i configuració del centre.  
Segona  
Este decret produirà efectes des de l'inici del curs escolar 2005/2006.  
Valencia, 15 de desembre de 2006  
El president de la Generalitat,  
Francisco Camps Ortiz  
El conseller de Cultura, Educació i Esport,  
Alejandro Font de Mora Turón